Dunavecse Város Önkormányzatának Képviselő-testülete

170-8/2026.

JEGYZŐKÖNYV

Készült a képviselő-testület 2026. április 28-án /15,00-15,40/ megtartott üléséről

Az ülés helye: Városháza ülésterme
Jelen vannak: 

Vörös Sándor polgármester, Kochné Vadászi Borbála alpolgármester, Aranyi János Gábor, Mohácsi-Dér Gabriella, Molnár Gyula és Sándor Zsombor képviselők (6 fő)
Távol maradt igazoltan:

Dallos Erika képviselő (1 fő)

Tanácskozási joggal jelen van:

Nagy Erzsébet jegyző, Ginál Róbert gazdálkodási csoportvezető, dr. Pándi Ottó intézményvezető főorvos (dr. Kolozs Gergely Kistérségi Egészségügyi Központ), Aranyi Ágota intézményvezető (Vikár Béla Könyvtár), Horváth-Gallai Eszter igazgató (Vikár Béla Művelődési Ház), Tóth József a bizottság nem képviselő tagja 
Jegyzőkönyvvezető: Marticsné Molnár Szilvia

Vörös Sándor polgármester úr

Tisztelettel köszöntöm a képviselő-testület tagjait. Megállapítom, hogy az ülés határozatképes, így azt megnyitom. A jegyzőkönyvet Mohácsi-Dér Gabriella és Molnár Gyula képviselők hitelesítik. Javaslom, hogy a meghívóban szereplő napirendi pontokat tárgyalja meg a testület egy módosítással, a 10. napirend nem kerül megtárgyalásra, mert nem kaptunk hozzá előterjesztést.
Polgármester úr megkérdezi a képviselő-testület tagjaitól, hogy ki ért egyet a napirendi pontokkal?
A képviselő-testület tagjai 6 igen szavazattal, ellenszavazat nélkül az alábbi határozatot hozták:

94/2026. (IV. 28.) normatív
Napirend elfogadása











H a t á r o z a t a     

1.) Jelentés a lejárt határidejű határozatok végrehajtásáról, a tett          

      intézkedésekről, tájékoztató a két ülés közötti jelentősebb eseményekről

2.) Javaslat az önkormányzat 2026. évi költségvetésének a módosítására     
  3.)  Átfogó értékelés a település gyermekvédelmi rendszerének ellátásáról, 

       valamint az FKDM TKT beszámolója a 2025. évi munkájáról


             4.)  Üzlethelyiségek pályázati kiírása (Fő út 40.)

                        5.)  Intézményi átszervezés véleményezése

                        6.)  Dunamellék újság hirdetési díjainak módosítása

                        7.)  Zártkerti ingatlanok művelés alóli kivonásáról szóló rendelet

                              megalkotása

                        8.)  Döntés árajánlatok beérkezéséről - TOP Plusz Humán fejlesztések 

                              Dunavecse és Apostag településeken (nagyrendezvény, rendezvénysátor)

                        9.)  Döntés közbeszerzési eljárással kapcsolatban (Szív, Dagály, Alkony utcák) 

                       10.) Döntés közbeszerzési dokumentáció elfogadásáról (Arany J., Bartók B.,

                              Bethlen G., Táncsics u., és Hunyadi utca)

                       11.) Intézményi Továbbképzési Program elfogadása

A napirendi pontok elfogadása után megkezdődött azok tárgyalása.
1./ Napirend:
     Jelentés a lejárt határidejű határozatok végrehajtásáról, a tett
     intézkedésekről, tájékoztató a két ülés közötti jelentősebb eseményekről

     Előterjesztő: Vörös Sándor polgármester
Vörös Sándor polgármester úr

A lejárt idejű határozatokról a táblázatot mindenki megkapta, a két ülés közötti jelentősebb eseményekről szeretném a testületet tájékoztatni:
-A Hunor Coop igazgatója járt nálam bemutatkozni, a beszélgetés során vázolta terveit. 
- A Schneider Electric Kft. mellett lévő földterület vásárlásával kapcsolatosan volt egyeztetésünk. Az egyeztetés nyomán várhatóan az előszerződéssel kapcsolatos tartalom némiképpen módosul. A Kormányhivatal kijelölte a szakértőt a terület értékelésére. A tulajdonosok közül 3-4 fő képviseltette magát. Lesznek feladatok az egyeztetésen, kértem, hogy bizonyos dolgok kerüljenek tisztázásra. Az ügyvéd úr is részt vett ezen az egyeztetésen, ő elmondta, hogy miket tartana fontosnak, hogy az önkormányzat számára elfogadható legyen. Ezen a megbeszélésen szóba került a közcélú fejlesztésekkel kapcsolatos igény, ezzel nem jutottunk igazából dülőre, ennek is további kérdései fognak felmerülni. 

- A Foglalkoztatási Osztálynak volt ellenőrzése a közmunkával kapcsolatosan, az elmúlt évet ellenőrizték adminisztráció vonatkozásában. Nagy hibát nem találtak. 

-Egyeztetést tartottunk a hivatalban: Solt, Apostag, Szalkszentmárton és Tass települések vezetőivel. A témája a vérvétel szabályozása, illetve a jövőbeli lehetőségei. Főorvos úr jelezte, hogy bizonyos alkalmakon, illetve helyeken nem lesz a vérvételre kapacitása az intézménynek. Ezért kérve lettek az önkormányzatok, hogy amennyiben szeretnék, hogy az ő településükön legyen vérvétel, azt gyakorlatilag oldják meg ők és ne az intézménynek az emberi erőforrását kelljen használni. A megbeszélésen mindenki igenlő választ adott, hogy ezt megteszi, Solt város jelezte, hogy a soron következő testületi ülésen ezt a kérdést meg fogják vitatni. Azt gondolom, hogy az intézmény számára ez egy könnyebbség lenne, ha az ottani önkormányzat tudna szerződést kötni. A labor működésével kapcsolatban volt az intézményvezetőnek más felvetése is a jövőbeni működéssel. 

dr. Pándi Ottó intézményvezető

Jelenleg a laborlétszám nem teljesül, a laborasszisztensi létszám nincs meg. Hosszú távon nem tudom, hogy hatékonyságban hogyan tudom biztosítani a működést. Biztosan veszteséget termelünk. Azt kérdés, hogy ez mennyire fenntartható hosszú távon.
Vörös Sándor polgármester úr

Folytatnám a tájékoztatót, már tájékoztattalak benneteket, hogy a szakrendelő eszközfejlesztéses pályázata nyert. Ezzel kapcsolatos munkák az elkövetkezendő időszakban el fognak indulni. Várhatóan lesz egy beszerzés az épület felújításával kapcsolatosan, illetve lesz közbeszerzésünk a műszerek vonatkozásában. 
-Több rendezvény is volt az elmúlt időszakban, ebből kettőt emelnék ki. Kórustalálkozó volt a református iskolában, ami egy jó kis rendezvény volt. A múlt hétvégén a Népviselet Napja volt, ami színes rendezvény volt, megtelt a főtér népviseletbe öltözött táncosokkal. Szintén jó hangulatú rendezvény volt, köszönjük szépen a szervezőknek a munkáját. 

-Tájékoztatlak benneteket, hogy Rumi Imre főépítésznek tegnap volt az utolsó napja nálunk, mivel nyugdíjba vonult. Főépítész után kell néznünk, a mai napon alkalmas jelölt jött el hozzánk, várjuk az ajánlatát. 

-A Tüzép telep mögötti telekrendezéssel kapcsolatban szeretném elmondani, hogy egy munkaanyagot készített a földmérő, jelezve, hogy nem tudja, hogy a főépítész úr mit szól ehhez a megoldáshoz. A főépítészünk szerint át kell, hogy menjen, mivel a területtel nincsen probléma. Felvettem a megyei főépítésszel a kapcsolatot, az elkészült vázrajzot elküldtem. Konkrét választ nem kaptunk a telekalakítással kapcsolatban.
Aranyi János Gábor képviselő úr

Kérdésem, hogy akkor nem értékesíthető a terület?

Vörös Sándor polgármester úr

A hátsó telekhatár, ami túl van használva a lakók részéről nem lehet rendezni a telekhatárt. Olyan telekhatár alakul ki, amit a főépítész nem hagy jóvá. Ott marad a gödör és nem lesz értékesítve. Egyébként a gödörnek célszerű lenne maradnia, mert valóban folyik oda víz. Biztos emlékeztek rá a Klapka utca végén kimérettünk a Németh Péterrel területet, a földhivatalnál átment és a megyei főépítész nem hagyta jóvá. 
Tóth József nem képviselő, a bizottság tagja
Ha jól értem arra törekedtetek, hogy túlhasználatot hozzácsapjátok a jelenlegi területéhez. Tehát a túlhasználat kerüljön a tulajdonosok birtokába, viszont így nem lehet kialakítani telket.

Aranyi János Gábor képviselő úr

Minden érintett meg akarja venni?

Vörös Sándor polgármester úr

Három érintett van, de nem mindenki szeretné. 
Tóth József nem képviselő, a bizottság tagja

Húzódjon mindenki vissza a telkéig és a Haslinger Kft-nek pedig adjuk el a telket. A továbbiakban majd a Haslinger Kft.-vel egyezkedjenek. 
Aranyi János Gábor képviselő úr

A Haslinger Kft-nek kellene ebben a verzióba is?

Vörös Sándor polgármester úr

Igen, de a telket mindenképpen rendezni kell. A HÉSZ-el kapcsolatban el vagyunk maradva, felvettem a kapcsolatot a tervezővel, abban maradtunk, hogy május 13-án tartanánk a lezáró fórumot. 
Polgármester úr kérte, hogy a tájékoztatót a testület fogadja el. 

A képviselő-testület tagjai polgármester úr tájékoztatását 6 igen szavazattal, ellenszavazat és határozathozatal nélkül tudomásul vették. 
2./ Napirend:
     Javaslat az önkormányzat 2026. évi költségvetésének a módosítására     

     Előterjesztő: Vörös Sándor polgármester
     Előterjesztésért felelős: Ginál Róbert gazdálkodási csoportvezető
     Tárgyalja: P.Ü.H.V. Bizottság

     Témafelelős: Molnár Gyula képviselő
Vörös Sándor polgármester úr
Felkérem a napirend témafelelősét, hogy ismertesse a bizottság javaslatát. 

Molnár Gyula képviselő, a bizottság elnöke

A 2026. évi 1. módosítás tartalmazza a 2026. év önkormányzati és intézményi működése során bedolgozott kiadási és bevételi előirányzat módosításokat az előterjesztéshez csatolt analitika szerint. A módosítás nagyobb részben a belső rendezéseket, valamint az évközi többletbevételek és a hozzá kapcsolódó kiadási tételek módosítását tartalmazza.

Rendezésre került a pénzmaradvány a beszámolóban rögzített áthúzódó követelések és kötelezettségek figyelembe vételével, valamint átvezetésre került az első negyedéves hiteltámogatások kifizetésének összege is. A bizottság javasolja elfogadásra a 2026. évi költségvetés 1. számú módosítását.
Vörös Sándor polgármester úr
Megkérdezem a képviselő-testület tagjaitól, hogy ki ért egyet a 2026. évi költségvetésről szóló rendelet 1 módosításával?
A képviselő-testület tagjai 6 igen szavazattal, ellenszavazat nélkül elfogadták „Dunavecse Város Önkormányzata képviselő-testületének 4/2026. (IV. 29.) rendeletét az önkormányzat 2026. évi költségvetéséről szóló 2/2026. (I.29.) önkormányzati rendelet módosításáról.
(A rendelet teljes terjedelmében e jkv-höz csatolva van)

3./ Napirend:
     Átfogó értékelés a település gyermekvédelmi rendszerének ellátásáról,

     valamint az FKDM TKT beszámolója a 2025. évi munkájáról

     Előterjesztésért felelős: KESZI vezetője, dr. Tarnai Kitti hat. csop. vezető
     Tárgyalja: P.Ü.H.V. Bizottság

     Témafelelős: Sándor Zsombor képviselő

Vörös Sándor polgármester úr

Felkérem a napirend témafelelősét, hogy ismertesse a bizottság javaslatát. 

Sándor Zsombor képviselő, a P.Ü.H.V. Bizottság elnökhelyettese
A bizottságunk javasolja, hogy a település gyermekvédelmi rendszerének ellátásáról szóló beszámolót a testület fogadja el.
Vörös Sándor polgármester úr

Megkérdezem a képviselő-testület tagjaitól, hogy ki ért egyet a település gyermekvédelmi rendszerének ellátásáról szóló átfogó értékelés elfogadásával?

A képviselő-testület tagjai 6 igen szavazattal, ellenszavazat nélkül az alábbi határozatot hozták:
95/2026. (IV.28.)
Átfogó értékelés a 

település gyermekvédelmi 

rendszerének működéséről





















H a t á r o z a t a

1./ A képviselő-testület a gyermekek védelméről és a gyámügyi igazgatásról szóló többször módosított 1997. évi XXXI. törvény 96 §. (6) bekezdése alapján a település gyermekvédelmi rendszerének működéséről szóló átfogó értékelést elfogadja.

2./ A képviselő-testület felkéri dr. Tarnai Kitti hatósági osztályvezetőt, hogy az átfogó értékelést és a testület határozatát a Bács-Kiskun Megyei Kormányhivatal Gyámügyi és Igazságügyi Főosztály Szociális és Gyámügyi Osztálya részére terjessze fel.

3./ A testület ezen határozatáról értesül:

- Bács-Kiskun Megyei Kormányhivatal Gyámügyi és Igazságügyi Főosztály Szociális és Gyámügyi Osztálya Kecskemét, József A. u. 4.
- Dr. Tarnai Kitti hatósági csoportvezető
- Nagy Erzsébet jegyző Dunavecse
Sándor Zsombor képviselő, a P.Ü.H.V. Bizottság elnökhelyettese
A bizottság elfogadásra javasolja az FKDM TKT beszámolóját.

Vörös Sándor polgármester úr

Megkérdezem a képviselő-testület tagjaitól, hogy ki ért egyet az FKDM TKT 2025. évi beszámolójának elfogadásával?
A képviselő-testület tagjai 6 igen szavazattal, ellenszavazat nélkül az alábbi határozatot hozták:
96/2026. (IV.28.)

FKDM TKT Társulás 2025. évi 

működéséről szóló beszámoló









     H a t á r o z a t a
1./ Dunavecse Város Önkormányzata Képviselő-testülete úgy határoz, hogy a Felső-Kiskunsági és Dunamelléki Többcélú Kistérségi Társulás 2025. évi működéséről szóló beszámolóját elfogadja.

2./ Jelen határozat elidegeníthetetlen részét képezi a beszámoló.

3./ Ezen határozatról értesül:

- Felső-Kiskunsági és Dunamelléki Többcélú Kistérségi Társulás 6090 Kunszentmiklós, Damjanich u. 17/D

- Vörös Sándor polgármester

4./ Napirend:
     Üzlethelyiségek pályázati kiírása (Fő út 40.)

     Előterjesztő: Vörös Sándor polgármester
     Előterjesztésért felelős: dr. Tarnai Kitti hatósági csoportvezető
     Tárgyalja: P.Ü.H.V. Bizottság

     Témafelelős: Molnár Gyula képviselő
Vörös Sándor polgármester úr

Felkérem a napirend témafelelősét, hogy ismertesse a bizottság javaslatát. 

Molnár Gyula képviselő, a P.Ü.H.V. Bizottság elnöke

Kettő pályázati felhívást kaptunk, az egyik üzlethelyiség 21 m2-es a másik 92 m2-es. A korábbi felhíváshoz képest a pályázatok elbírálása résznél annyi módosítás lett, hogy elsőbbséget élvez az a pályázó, aki olyan szolgáltatást nyújt, amire a lakosságnak nagyobb igénye van. Nem támogatható az a pályázat, amely tevékenység az ott lakók életminőségét negatívan befolyásolja. A bizottság javasolja a határozati javaslat elfogadását. 
Vörös Sándor polgármester úr

Megkérdezem a képviselő-testület tagjaitól, hogy ki ért egyet a Fő út 40-ben lévő 21 m2-es pályázati felhívás elfogadásával a bizottsági ülésen elhangzottak szerint?
A képviselő-testület tagjai 6 igen szavazattal, ellenszavazat nélkül az alábbi határozatot hozták:
97/2026. (IV.28.)
Önkormányzati tulajdonú üzlethelyiség bérbeadása

(Fő út 40.- 21 m2)










H a t á r o z a t a
1./ Dunavecse Város Önkormányzat Képviselő-testülete úgy határoz, hogy Dunavecse, Fő út 40. sz. alatti 21 m2 nagyságú üzlethelyiség bérbeadására pályázatot ír ki az előterjesztés mellékletét képező pályázati kiírásban foglaltak szerint oly módon, hogy az 5. pont kiegészül az alábbiakkal: „Nem támogatható az a pályázat, amely tevékenység az ott lakók életminőségét negatívan befolyásolja.”
Határidő: azonnal
Felelős: dr. Tarnai Kitti hatósági csoportvezető

2./ Ezen határozatról értesül:

- dr. Tarnai Kitti hatósági csoportvezető

Vörös Sándor polgármester úr

Megkérdezem a bizottság tagjaitól, hogy ki ért egyet a Fő út 40-ben lévő 92 m2-es pályázati felhívás elfogadásával a bizottsági ülésen elhangzottak szerint?
A képviselő-testület tagjai 6 igen szavazattal, ellenszavazat nélkül az alábbi határozatot hozták:
98/2026. (IV.28.)
Önkormányzati tulajdonú üzlethelyiség bérbeadása

(Fő út 40. – 92 m2)










H a t á r o z a t a

1./ Dunavecse Város Önkormányzat Képviselő-testülete úgy határoz, hogy Dunavecse, Fő út 40. sz. alatti 92 m2 nagyságú üzlethelyiség bérbeadására pályázatot ír ki az előterjesztés mellékletét képező pályázati kiírásban foglaltak szerint oly módon, hogy az 5. pont kiegészül az alábbiakkal: „Nem támogatható az a pályázat, amely tevékenység az ott lakók életminőségét negatívan befolyásolja.”

Határidő: azonnal
Felelős: dr. Tarnai Kitti hatósági csoportvezető

2./ Ezen határozatról értesül:

- dr. Tarnai Kitti hatósági csoportvezető

5./ Napirend:
     Intézményi átszervezés véleményezése

     Előterjesztő: Vörös Sándor polgármester
     Előterjesztésért felelős: Vörös Sándor polgármester
     Tárgyalja: P.Ü.H.V. Bizottság

     Témafelelős: Sándor Zsombor képviselő

Vörös Sándor polgármester úr

Felkérem a napirend témafelelősét, hogy ismertesse a bizottság javaslatát. 

Sándor Zsombor képviselő, a P.Ü.H.V. Bizottság elnökhelyettese
A Kecskeméti Tankerületi Központból kértek intézményi átszervezés véleményezését. Mivel a nevelési-oktatási intézmények szakmai alapdokumentumában bármilyen változtatás átszervezésnek minősül, ezért szükséges a véleményünk kikérése. A beadványban új telephelyként a Fő út 43. szerepel, mint a pedagógiai szakszolgálat telephelye, ahol gyógypedagógiai tanácsadás, korai fejlesztés és gondozás, szakértői bizottsági tevékenység folyik. A bizottság javasolja elfogadni a határozati javaslatot.

Vörös Sándor polgármester úr

Megkérdezem a képviselő-testület tagjaitól, hogy ki ért egyet a határozati javaslat elfogadásával?

A képviselő-testület tagjai 6 igen szavazattal, ellenszavazat nélkül az alábbi határozatot hozták:
99/2026. (IV.28.)

Intézményi átszervezés









           H a t á r o z a t a
1./ Dunavecse Város Önkormányzata Képviselő-testülete úgy határoz, hogy a Kecskeméti Tankerületi Központ által, a TK/025/00529-1/2026. iktatószámon megküldött, intézményi átszervezés véleményezése tárgyú, a Bács-Kiskun Vármegyei Pedagógia Szakszolgálat -Kunszentmiklósi Tagintézményének új telephely létesítését (Dunavecsei telephelye (Dunavecse, Fő út 43.). - elfogadja.

2./ Ezen határozatról értesül:

- Vörös Sándor polgármester

- Kecskeméti Tankerülti Központ (6000 Kecskemét, Homokszem u. 3-5.) 

6./ Napirend:
      Dunamellék újság hirdetési díjainak módosítása

      Előterjesztő: Vörös Sándor polgármester

      Előterjesztésért felelős: Aranyi Ágota igazgató
      Tárgyalja: P.Ü.H.V. Bizottság

      Témafelelős: Molnár Gyula képviselő
Vörös Sándor polgármester úr

Felkérem a napirend témafelelősét, hogy ismertesse a bizottság javaslatát. 

Molnár Gyula képviselő, a P.Ü.H.V. Bizottság elnöke

A bizottság megtárgyalta a Dunamellék újság főszerkesztőjének írásos kérését a színes hirdetési díjakkal kapcsolatban és javasolja elfogadni a határozati javaslatot.
Vörös Sándor polgármester úr

Megkérdezem a képviselő-testület tagjaitól, hogy ki ért egyet a határozati javaslat elfogadásával?

A képviselő-testület tagjai 6 igen szavazattal, ellenszavazat nélkül az alábbi határozatot hozták:
100/2026. (IV.28.)

Dunamellék újság színes hirdetési díjai










H a t á r o z a t a











1./ Dunavecse Város Önkormányzata Képviselő-testülete úgy határoz, hogy az önkormányzat által működtetett Dunamellék újság időszaki lapja Szervezeti és Működési Szabályzatának 1. számú mellékletében szereplő közterületek és vállalkozások számára a színes megjelenésű hirdetési tarifák 2026. május 1. napjától az alábbiak szerint módosulnak: 

	A/6
	  9.100 Ft

	A/5
	18.200 Ft

	A/4
	                36.400 Ft


Határidő: azonnal

Felelős: Aranyi Ágota főszerkesztő, intézményvezető

2./ Ezen határozatról értesül:

- Aranyi Ágota intézményvezető, főszerkesztő

- Vörös Sándor polgármester

- Ginál Róbert gazdálkodási csoportvezető
7./ Napirend:
     Zártkerti ingatlanok művelés alóli kivonásáról szóló rendelet

     megalkotása

     Előterjesztő: Vörös Sándor polgármester

     Előterjesztésért felelős: Nagy Erzsébet jegyző
     Tárgyalja: P.Ü.H.V. Bizottság

     Témafelelős: Aranyi János Gábor képviselő

Vörös Sándor polgármester úr

Felkérem a napirend témafelelősét, hogy ismertesse a bizottság javaslatát. 

Aranyi János Gábor képviselő, a P.Ü.H.V. Bizottság elnökhelyettese

A bizottság megtárgyalta a zártkerti ingatlanok művelés alóli kivonásáról szóló rendelet tervezetet és azt elfogadásra javasolja úgy, hogy a rendelet 2026. október 31-én hatályát veszti.
Vörös Sándor polgármester úr

Megkérdezem a képviselő-testület tagjaitól, hogy ki ért egyet a zártkerti ingatlanok művelés alóli kivonásáról szóló rendelet elfogadásával oly módon, hogy a rendelet 2026. október 31-én hatályát veszti?

A képviselő-testület tagjai 6 igen szavazattal, ellenszavazat nélkül elfogadták „Dunavecse Város Önkormányzata képviselő-testületének 5/2026. (IV. 29.) rendeletét a zártkerti ingatlanok művelés alóli kivonásáról 

(A rendelet teljes terjedelmében e jkv-höz csatolva van)

8./ Napirend:
     Döntés árajánlatok beérkezéséről - TOP Plusz Humán fejlesztések 

     Dunavecse és Apostag településeken (nagyrendezvény, rendezvénysátor)

     Előterjesztő: Vörös Sándor polgármester
     Előterjesztésért felelős: Vörös Sándor polgármester
     Tárgyalja: P.Ü.H.V. Bizottság

     Témafelelős: Molnár Gyula képviselő

Vörös Sándor polgármester úr

Felkérem a napirend témafelelősét, hogy ismertesse a bizottság javaslatát. 

Molnár Gyula képviselő, a P.Ü.H.V. Bizottság elnöke

Dunavecse Város Önkormányzata a „Humán fejlesztések Dunavecse és Apostag településeken” című „TOP_PLUSZ-3.1.3-23-BK1-2024-00030” azonosító számú pályázat keretében sátor eszközbeszerzése feladatok ellátására jogosult. A pályázat során, ajánlatkérés került megküldésre 3 cég felé. A beérkezett ajánlatok alapján sátor eszközbeszerzése tárgyában a legkedvezőbb ajánlatot a Titán Informatikai Kft adta 4.343.400 forint összeggel. A bizottság javasolja a Titán Informatikai Kft. ajánlatát elfogadni.
Vörös Sándor polgármester úr

Megkérdezem a képviselő-testület tagjaitól, hogy ki ért egyet a sátor eszközbeszerzése feladatok ellátásra a Titán Informatikai Kft. ajánlatát fogadjuk el 4.343.400 Ft összegben?

A képviselő-testület tagjai 6 igen szavazattal, ellenszavazat nélkül az alábbi határozatot hozták:
101/2026. (IV. 28.)
Döntés árajánlatok beérkezéséről

(rendezvénysátor)










H a t á r o z a t a










1./ Dunavecse Város Önkormányzata Képviselő-testülete úgy határoz a „TOP Plusz Humán fejlesztések Dunavecse és Apostag településeken” című pályázat keretében, rendezvénysátor beszerzésére beérkezett árajánlatok alapján a Titán Informatikai Kft. ajánlatát fogadja el 4.343.400 Ft összegben.

2./ A képviselő-testület felkéri 

- Vörös Sándor polgármester urat a további teendők ellátására.

- Ginál Róbert gazdálkodási csoportvezetőt, hogy az 1. pontban szereplő összeget az önkormányzat költségvetésébe tervezze be.

3./ Ezen határozatról értesül:

- Vörös Sándor polgármester úr

- Ginál Róbert gazdálkodási csoportvezető

- Titán Informatikai Kft.

Molnár Gyula képviselő, a P.Ü.H.V. Bizottság elnöke

Ezen pályázat keretében nagy létszámú rendezvények programfeladatok ellátására lett árajánlat bekérve 4 rendezvényszervező cég felé. A beérkezett ajánlatok alapján a nagy létszámú rendezvények program szervezése feladatra a legkedvezőbb ajánlatot a Pier System Kft adta 17.998.440 Ft összeggel. 

Vörös Sándor polgármester úr

Megkérdezem a bizottság tagjaitól, hogy ki ért egyet azzal, hogy a Pier System Kft ajánlatát fogadjuk el 17.998.440 Ft összegben?

A képviselő-testület tagjai 6 igen szavazattal, ellenszavazat nélkül az alábbi határozatot hozták:
102/2026. (IV. 28.)
Döntés árajánlatok beérkezéséről

(nagy létszámú rendezvények)










H a t á r o z a t a










1./ Dunavecse Város Önkormányzata Képviselő-testülete úgy határoz a „TOP Plusz Humán fejlesztések Dunavecse és Apostag településeken” című pályázat keretében, nagy létszámú rendezvények programfeladatok ellátására beérkezett árajánlatok alapján a Pier System Kft. ajánlatát fogadja el 17.998.440 Ft összegben.

2./ A képviselő-testület felkéri 

- Vörös Sándor polgármester urat a további teendők ellátására.

- Ginál Róbert gazdálkodási csoportvezetőt, hogy az 1. pontban szereplő összeget az önkormányzat költségvetésébe tervezze be.

3./ Ezen határozatról értesül:

- Vörös Sándor polgármester úr

- Ginál Róbert gazdálkodási csoportvezető

- Pier System Kft.
9./ Napirend:
     Döntés közbeszerzési eljárással kapcsolatban (Szív, Dagály, Alkony utcák) 

     Előterjesztő: Vörös Sándor polgármester

     Előterjesztésért felelős: Ginál Róbert gazdálkodási csoportvezető
     Tárgyalja: P.Ü.H.V. Bizottság

     Témafelelős: Molnár Gyula képviselő

Vörös Sándor polgármester úr

Felkérem a napirend témafelelősét, hogy ismertesse a bizottság javaslatát. 

Molnár Gyula képviselő, a P.Ü.H.V. Bizottság elnöke

A bizottság megtárgyalta a közbeszerzési eljárással kapcsolatos előterjesztést és javasolja elfogadni a határozati javaslatot.
Megkérdezem a képviselő-testület tagjaitól, hogy ki ért egyet a határozati javaslat elfogadásával?

A képviselő-testület tagjai 6 igen szavazattal, ellenszavazat nélkül az alábbi határozatot hozták:
103/2026. (IV. 28.)
Közbeszerzési eljárással kapcsolatos döntés

/VJP 2025-2026. évi program, Szív és 
Alkony-Dagály utcák útburkolat felújítása”

  























                         H a t á r o z a t a

1./ Dunavecse Város Önkormányzata Képviselő-testülete a VJP 2025-2026. évi program, Szív és Alkony-Dagály utcák útburkolat felújítása pályázat közbeszerzéséhez kapcsolódóan az alábbi határozatot hozta:

2./ A Képviselő-testület az eljárást eredményessé nyilvánítja, az értékelés során kialakult sorrend alapján a legjobb ár-érték arányt tartalmazó érvényes ajánlatot benyújtó ajánlattevő az 1. rész Szív u. esetében 1. helyen az Alap-Ép Kft. 960 pontot, a 2. helyen a Soltút Kft. 908,41 pontot, a 2. rész Dagály-Alkony utcák esetében az 1. helyen a Soltút Kft. 974,69 pontot, a 2. helyen a Alap-Ép Kft. 960 pontot tartalmazó ajánlatát a döntési javaslat szerint elfogadja.

 3./ A Képviselő-testület a rendelkezésre álló fedezet nettó összegét az 1. rész esetében 25.599.299 Ft összegben, a 2. rész esetében 14.780.764 Ft összegben, mindösszesen 40.380.063,- Ft-ban állapítja meg.

4./ A Képviselő-testület megállapítja, hogy a nyertes ajánlattevők a 1. rész Szív u. esetében az Alap-Ép Kft. nettó 21.815.466,- Ft, a 2. rész Dagály-Alkony utcák esetében a Soltút Kft. nettó 15.468.186,- Ft, mindösszesen nettó 37.283.652,- Ft ajánlati árral.  
5./ A Képviselő-testület megállapítja, hogy az 1. rész és 2. rész esetében a Zafír Építő Kft. ajánlata érvénytelen.
6./ A Képviselő-testület megállapítja, hogy a rendelkezésre álló fedezetet az 1. rész esetében nem szükséges kiegészíteni, a 2. rész esetében 687.422 Ft összeggel szükséges kiegészíteni. A szükséges fedezetet a testület az önkormányzat felhalmozási kiadásainak terhére biztosítja és kéri a szerződések megkötését a nyertes ajánlattevőkkel.
7./ Ezen határozatról értesül:

- Vörös Sándor polgármester 

- Ginál Róbert gazdálkodási csoportvezető

- Tóth Csaba egyéni vállalkozó, 6000 Kecskemét, Csányi J. krt. 12. III/302.
10./ Napirend:
       Döntés közbeszerzési dokumentáció elfogadásáról (Arany J., Bartók B.,

       Bethlen G., Táncsics u., és Hunyadi utca)

       Előterjesztő: Vörös Sándor polgármester

       Előterjesztésért felelős: Ginál Róbert gazdálkodási csoportvezető
       Tárgyalja: P.Ü.H.V. Bizottság

       Témafelelős: Molnár Gyula képviselő

Vörös Sándor polgármester úr

Sajnos nem érkezett meg az előterjesztés a napirendhez, ezért javaslom, hogy a következő ülésen tárgyaljuk meg.
A képviselő-testület tagjai 6 igen szavazattal, ellenszavazat és határozathozatal nélkül egyetértettek.

11./ Napirend:
       Intézményi Továbbképzési Program elfogadása
       Előterjesztő: Vörös Sándor polgármester
       Előterjesztésért felelős: Gugyella Mariann óvodaigazgató
       Tárgyalja: P.Ü.H.V. Bizottság

       Témafelelős: Sándor Zsombor képviselő

Vörös Sándor polgármester úr

Felkérem a napirend témafelelősét, hogy ismertesse a bizottság javaslatát. 

Sándor Zsombor képviselő, a P.Ü.H.V. Bizottság elnökhelyettese

A bizottság megtárgyalta a Százszorszép Óvoda Továbbképzési Programját és azt elfogadásra javasolja.
Vörös Sándor polgármester úr

Megkérdezem a képviselő-testület tagjaitól, hogy ki ért egyet a Százszorszép Óvoda Továbbképzési Programjának elfogadásával?
A képviselő-testület tagjai 6 igen szavazattal, ellenszavazat nélkül az alábbi határozatot hozták:
104/2026. (IV. 28.) 
Százszorszép Óvoda továbbképzési Programja









H a t á r o z a t

1./ Dunavecse Város Önkormányzata Képviselő-testülete úgy határoz, hogy a Százszorszép Óvoda 2026/2027. nevelési évre vonatkozó Intézményi Továbbképzési Programját elfogadja.

2./ Jelen határozat elidegeníthetetlen részét képezi a Százszorszép Óvoda Intézményi Továbbképzési Programja.

3./ Ezen határozatról értesül:

- Gugyella Mariann óvodaigazgató

- Vörös Sándor polgármester

Polgármester úr tájékoztatja a képviselő-testületet és a jelenlévőket, hogy a következő testületi ülés 2026. május 26-án lesz.

A képviselő-testületi ülésen több napirend nem volt, ezért Polgármester úr megköszönte a képviselők munkáját, majd az ülést 1540 perckor bezárta.
Kmft.

Vörös Sándor 






Nagy Erzsébet

            polgármester




                               jegyző




Hitelesítem:  ………………………….





          ………………………….

